Тайван са предоставяли значителни количества електрически велосипеди на европейските вносители. Също така е много вероятно други страни, които са в добра позиция за производството на обикновени велосипеди, да могат потенциално да снабдяват вносителите.
 (735)
 В това отношение Комисията отбелязва, че налагането на мита върху вноса на обикновени велосипеди от КНР не е довело до затваряне на пазара на Съюза за вноса, а напротив, увеличил се е броят на държавите, доставящи обикновени велосипеди. Точно обратното, в големите пазари без мерки за обикновените велосипеди от КНР, като САЩ и Япония, вносът представлява съответно 99 % и 90 % от пазара, като по-голямата част от този внос е с произход от КНР.
 (736)
 Комисията отбеляза, че отрасъла за производство на велосипеди се състои от повече от 450 производители, от които само 37 понастоящем произвеждат електрически велосипеди. Освен това производителите на електрически велосипеди вече доставят широк спектър от електрически велосипеди и могат да увеличат своя производствен капацитет в нормални пазарни условия.
 (737)
 Комисията установи, че налагането на мита би могло да окаже неблагоприятно въздействие върху малките вносители. Въпреки това, тя също така установи, че отрицателното въздействие от налагането на мита може да бъде смекчено от наличието на подходящ източник на велосипеди от промишлеността на Съюза, други трети държави и от КНР на справедливи цени.
 (738)
 Освен това Комисията отбеляза, че шест вносители, представляващи голям обем от вноса, подкрепят налагането на мерките, което потвърждава капацитета на вносителите да адаптират дейността си към налагането на мерките.
 (739)
 След разгласяването CEIEB заяви също така, че Комисията не е оценила адекватно затрудненията и разходите, свързани с адаптирането на веригата на доставки на вносителите, причинени от налагането на мерки, и не е взела предвид положението на малките вносители.
 (740)
 Комисията не е съгласна с това твърдение и се позовава на съображение 736, където е посочено неблагоприятното въздействие от налагането на мерки върху малките вносители, и на съображение 740, където тя стига до заключението, че налагането на мерки не е било в интерес на вносителите.
 (741)
 Комисията обаче поддържа констатацията, че това отрицателно въздействие се смекчава от възможността за наличието на подходящ източник на електрически велосипеди от промишлеността на Съюза, от други трети държави и от КНР на справедливи, невредоносни цени, и че то няма да надхвърли положителното въздействие от мерките за промишлеността на Съюза.
 6.4. Интерес на ползвателите
 (742)
 Европейската федерация на велосипедистите (ECF) заяви интерес в рамките на настоящото разследване. Европейската федерация на велосипедистите представлява сдружения и федерации на велосипедистите. ECF коментира, че цената не е определящият фактор в това дали хората карат велосипед повече или по-малко, и предостави доказателства, че държавите, в които повече хора карат велосипед, са страните, където обикновените велосипеди и електрическите велосипеди струват по-скъпо.
 (743)
 Този модел беше подкрепен от коментар, направен от съюза на вносителите, противопоставящ се на мерките, който показа, че държавите с най-бързи темпове на възприемане на електрически велосипеди, са държавите, в които електрическите велосипеди са средно най-скъпите.
 (744)
 Съюзът на вносителите също така заяви, че има силна връзка между цените на електрическите велосипеди, националната велосипедна култура, качеството на инфраструктурата и